gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 6781, del 24-05-2012 (2012/4737)

Notificació del decret dictat en el procediment de peça separada de compte de procurador número 205/2010.
---------------------------------------------------------------------------------------------------------

### Dades del document

Número de DOGV
:   6781

Data del DOGV
:   24-05-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/4737


Organisme emissor
:   Audiència Provincial d'Alacant

Tipus de document
:   Anunci

Notificació del decret dictat en el procediment de peça separada de compte de procurador número 205/2010. [2012/4737]  
Inmaculada Rubio Sáenz, secretària judicial de la Secció Cinquena de l'Audiència Provincial d'Alacant, mitjançant este edicte, faig saber:   
Que en la peça separada de procediment de cobrament que prové del recurs d'apel·lació número 000205/2010, instada pel procurador Ricardo Molina Sánchez-Herruzo contra la mercantil Daligo, SL, s'ha dictat el decret que té l'encapçalament i la part dispositiva que diuen així:   
«Decret   
Alacant, 16 de desembre de 2011  
Inmaculada Rubio Sáenz, secretària judicial de la Secció Cinquena de l'Audiència Provincial d'Alacant, he vist la peça separada de cobrament de drets que prové del rotlle d'apel·lació número 205/2010 B, instada pel procurador Ricardo Molina Sánchez-Herruzo contra el seu poderdant Daligo, SL.  
Dispose: fixar, a l'efecte del despatx de l'execució, en la suma de 573,32 euros, la quantitat que ha de pagar al procurador Ricardo Molina Sánchez-Herruzo, el seu poderdant morós Daligo, SL, més les costes. Expedir una testimoniança d'esta resolució, com a títol d'execució, amb el lliurament d'este títol al reclamant.  
I una vegada verificat, procediu a l'arxivament d'esta peça.  
Contra esta resolució no s'hi pot interposar cap recurs ordinari.  
  
Així ho dispose i firme. En done fe».  
I perquè conste i valga de notificació de forma deguda a la mercantil Daligo, SL, en parador ignorat, es publica este edicte.  
  
Alacant 27 de febrer de 2012.- La secretària judicial. Inmaculada Rubio Sáenz.
Diari Oficial de la Generalitat Valenciana


Sumari del DOGV 6705, del 02-02-2012 (2012/871)

Adjudicació i formalització del contracte número CNMY12/AIVAJ/6. Subministrament d'energia elèctrica dels punts de consum de la Generalitat. Albergs juvenils Torre de Alborache, la Marina i la Florida.
---------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6705

Data del DOGV
:   02-02-2012

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2012/871


Data del document
:   23-01-2012

Organisme emissor
:   Institut Valencià de la Joventut

Tipus de document
:   Resolució

Descriptors 

:   * contracte de subministraments
    * adjudicació de contracte administratiu

Adjudicació i formalització del contracte número CNMY12/AIVAJ/6. Subministrament d'energia elèctrica dels punts de consum de la Generalitat. Albergs juvenils Torre de Alborache, la Marina i la Florida. [2012/871]  
1. Entitat adjudicadora  
a) Organisme: Institut Valencià de la Joventut.Generalitat Jove.  
b) Dependència que tramita l'expedient: Àrea de l'IVAJ.GVA JOVE.  
c) Número de l'expedient: CNMY12/AIVAJ/6.  
d) Adreça d'Internet del perfil del contractant: .  
2. Objecte del contracte  
a) Tipus de contracte: subministraments.  
b) Descripció de l'objecte: subministrament d'energia elèctrica dels punts de consum de la Generalitat. Albergs juvenils Torre de Alborache, la Marina i la Florida.  
c) Lots: I i II.  
d) CPV: 09310000-5.  
e) Acord marc: contractació centralitzada, exp. 1/10CC.  
f) Sistema dinàmic d'adquisicions (no pertoca).  
g) Mitjans de publicació del anuncis de licitació:   
DOUE: 24.11.2010.  
Plataforma de contractació de la Generalitat: 29.11.2011.  
3. Tramitació i procediment  
a) Tramitació: ordinària.  
b) Procediment: sistema de contractació basat en acord marc.  
  
4. Valor estimat del contracte  
242.594,88 €, IVA no inclòs.  
5. Pressupost base de licitació  
Import net: 121.297,44 €, IVA no inclòs.  
Import total: 143.130,98 €, IVA inclòs.  
6. Formalització del contracte  
a) Data d'adjudicació: 30.12/2011.  
b) Data de formalització del contracte: 30.12.2011.  
c) Contractista: Unión Fenosa Comercial, SL.  
d) Import d'adjudicació:  
Import net: 121.297,44 €, IVA no inclòs.  
Import total: 143.130,98 €, IVA inclòs.  
e) Avantatges de l'oferta adjudicatària: oferta econòmica més avantatjosa.   
  
València, 23 de gener de 2012.- La cap de l'Àrea de l'IVAJ.GVA JOVE, p. d. de la Direcció General de l'IVAJ (R de 20.12.2001, mitjançant la qual es deleguen diverses competències i funcions, DOCV núm. 4169, de 16.01.2002): Blanca Castelló Peidró.
Diari Oficial de la Generalitat Valenciana


Sumari del DOGV 6835, del 07-08-2012 (2012/7139)

Notificació de la resolució del procediment d'adopció número 1079/2011.
-----------------------------------------------------------------------

### Dades del document

Número de DOGV
:   6835

Data del DOGV
:   07-08-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/7139


Organisme emissor
:   Jutjat de Primera Instància Número 8 de València

Tipus de document
:   Anunci

Notificació de la resolució del procediment d'adopció número 1079/2011. [2012/7139]  
Adopció -001079/2011   
Jutjat de Primera Instància número 8 de València. Juí Adopció -001079/2011   
Part demandant: Generalitat Valenciana   
Part demandada: -  
Sobre: adopcions   
En el juí a què es fa referència, s'ha dictat la resolució que, literalment, és la següent:   
«S'acorda l'adopció del/la menor xxxxxx, per les persones proposades per l'Entitat Pública (T.W.W.Y: i B.M.E.G.), amb els efectes civils legalment establits.   
Una vegada siga ferma esta resolució, expediu una testimoniança per a la seua inscripció en el registre civil on conste inscrit el naixement de l'adoptat.  
Notifiqueu esta sentència a les parts interessades que han comparegut i notifiqueu-la a la mare biològica per mitjà d'edictes que s'inseriran en el tauler d'anuncis d'este Jutjat i en el Diari Oficial de la Comunitat Valenciana, tot això sense fer especial imposició de les costes de l'expedient.  
Contra esta resolució es pot interposar un recurs d'apel·lació a un únic efecte, dins del termini de 20 dies des que es notifique davant d'este Jutjat, perquè el resolga l'Audiència Provincial de València.   
Així mateix, d'acord amb el que disposa la disposició addicional 15a de la Llei Orgànica del Poder Judicial  
en la redacció feta per la Llei Orgànica 1/2009, de 3 de novembre, per a la interposició de l'anterior recurs s'haurà d'acreditar que s'ha consignat en el compte de depòsits i consignacions d'este Jutjat en Banesto la quantitat de 50 €, i no s'admetrà a tràmit cap recurs el depòsit del qual no estiga constituït.   
Ho mana i firma Antonio Sánchez Urriaga, magistrat jutge del Jutjat de Primera Instància número 8. En done fe».   
Atés que es desconeix el domicili o residència actuals de la part demandada, per resolució de 05/07/2012 el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat publicar este edicte en el tauler d'anuncis del Jutjat per a portar a efecte la diligència de notificació.   
  
  
València, 6 de juliol de 2012.- El secretari judicial: Rafael Roselló Sobrevela.
Diari Oficial de la Generalitat Valenciana


Sumari del DOGV 6887, del 23-10-2012 (2012/9492)

Informació pública de la sol·licitud de reclassificació de recurs de la Secció a) per incluir-se en la Secció c) de la vigent Llei de Mines en el Montot número 3092, en el terme municipal de Cotes, Valencia. Expedient número MIEXCD/2011/4/46.
--------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6887

Data del DOGV
:   23-10-2012

Secció del DOGV
:   V. ANUNCIS - C) ALTRES ASSUMPTES

Número del document
:   2012/9492


Organisme emissor
:   Conselleria d'Economia, Indústria i Comerç

Tipus de document
:   Anunci

Informació pública de la sol·licitud de reclassificació de recurs de la Secció a) per incluir-se en la Secció c) de la vigent Llei de Mines en el Montot número 3092, en el terme municipal de Cotes, Valencia. Expedient número MIEXCD/2011/4/46. [2012/9492]  
El Servici Territorial d'Energia de València fa saber que se sotmet a informació pública la següent sol·licitud de reclassificació de recurs de la Secció A) per a incloure's en la Secció C), de la vigent Llei de Mines, amb expressió del número, nom, mineral, quadrícules i terme municipal:  
  
  
3092. El Montot. Secció C) Calcàries. 6. Cotes.  
  
De conformitat amb el que establix l'article 70 del Reglament General per al Règim de la Mineria, de 25 d'agost de 1978 (BOE núm. 295, d'11.12.78), i el 86 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (BOE núm. 285, de 27.11.1992), qualsevol persona física o jurídica podrà examinar el procediment i formular les seues al·legacions per escrit duplicat davant del Servici Territorial d'Energia, carrer Gregorio Gea, 27, de València, en horari d'atenció a públic, en el termini de trenta dies a partir de la publicació d'este anunci.  
  
València, 25 de juliol de 2012.- El cap del Servici Territorial: Enrique Climent Sirvent.
Diari Oficial de la Generalitat Valenciana


Sumari del DOGV 6716, del 17-02-2012 (2012/1455)

Informació pública de tarifes d'aigua potable aplicables al municipi de Daya Nueva.
-----------------------------------------------------------------------------------

### Dades del document

Número de DOGV
:   6716

Data del DOGV
:   17-02-2012

Secció del DOGV
:   V. ANUNCIS - C) ALTRES ASSUMPTES

Número del document
:   2012/1455


Organisme emissor
:   Aquagest Levante, SA

Tipus de document
:   Anunci

Informació pública de tarifes d'aigua potable aplicables al municipi de Daya Nueva. [2012/1455]  
S'informa per a general coneixement que, en data 4 de gener de 2012, es va presentar expedient de modificació de tarifes del municipi de Daya Nueva, davant de la Direcció General d'Indústria i Comerç.   
De conformitat amb l'article 42 de la Llei 4/1999, de 13 de gener, de modificació de la Llei 30/1992, de Règim Jurídic de les Administracions Públiques i del Procediment Administratiu Comú, i, a tenor de l'article 3 del Decret 3/2008, d'11 de gener, del Consell de la Generalitat Valenciana, havent transcorregut el termini determinat en este decret, sense haver-se dictat una resolució, i en virtut de la normativa anterior, es consideren aprovades les tarifes sotmeses a la seua consideració.   
  
Per allò que s'ha exposat, la tarifa resultant és:  
  
  
  
Sobre les presents tarifes s'aplicarà l'IVA, d'acord amb el que establix la Llei 37/1992, de 28 de desembre.   
Cosa que es fa pública per a general coneixement.   
  
Alacant, 8 de febrer de 2012.- L'apoderat: José Antonio Álvarez Penalva.
Diari Oficial de la Generalitat Valenciana


Sumari del DOGV 6873, del 01-10-2012 (2012/8878)

Notificació del requeriment de reparació del dany. Expedient número 411/0855 UZU.
---------------------------------------------------------------------------------

### Dades del document

Número de DOGV
:   6873

Data del DOGV
:   01-10-2012

Secció del DOGV
:   V. ANUNCIS - C) ALTRES ASSUMPTES

Número del document
:   2012/8878


Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Notificació del requeriment de reparació del dany. Expedient número 411/6671 NUG. [2012/8878]  
De conformitat amb les disposicions dels articles 59.5 i 61 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, s'efectua la notificació per mitjà d'anuncis de l'acte dictat en l'expedient esmentat a la persona o entitat que s'indica a continuació, ja que s'ha intentat efectuar la notificació a l'últim domicili conegut i no s'ha pogut practicar.  
  
Expedient número 411/0154 SYL.  
Interessat: Agrotorena, SL.  
Últim domicili conegut: finca Rebate. Ctra. CV-952, km 9,5, 03942 Torremendo, Orihuela, Alacant.  
Assumpte: requeriment de reparació del dany dictat pel director general de Medi Natural el 2 d'agost de 2012.  
L'expedient es troba en la Secció de Coordinació Administrativa de la Direcció General de Medi Natural de la Conselleria d'Infraestructures, Territori i Medi Ambient (carrer de Francesc Cubells, núm. 7, 46095 València), on pot comparéixer per a conéixer el contingut íntegre de l'acte, de dilluns a divendres, de 09.00 a 14.00 hores, en el termini de 10 dies hàbils comptadors a partir de l'endemà de la publicació d'este edicte en el Diari Oficial de la Comunitat Valenciana.   
S'informa l'interessat que té dret a aportar les al·legacions que considere convenients o, si és el cas, a interposar els recursos especificats en el text de l'acord.  
  
València, 13 de setembre de 2012.- El director general de Medi Natural: Alfredo González Prieto.
Diari Oficial de la Generalitat Valenciana


Sumari del DOGV 6716, del 17-02-2012 (2012/1504)

Acceptació de la delegació de la recaptació en període voluntari i executiu de diverses taxes dels ajuntaments de Jacarilla i Formentera del Segura.
----------------------------------------------------------------------------------------------------------------------------------------------------

### Dades del document

Número de DOGV
:   6716

Data del DOGV
:   17-02-2012

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2012/1504


Data del document
:   06-02-2012

Organisme emissor
:   Diputacio d'Alacant. Suma. Gestio Tributària

Tipus de document
:   Resolució

Acceptació de la delegació de la recaptació en període voluntari i executiu de diverses taxes dels ajuntaments de Jacarilla i Formentera del Segura. [2012/1504]  
En compliment del que disposa l'article 7.2 del Reial Decret Legislatiu 2/2004, de 5 de març, pel qual s'aprova el Text Refós de la Llei Reguladora de les Hisendes Locals, es publica l'acceptació, mitjançant decret de la presidenta de la Diputació Provincial, de data 6 de febrer de 2012, de les delegacions concretes efectuades pels plens de l'Ajuntament de Jacarilla, en la sessió de data 26 de desembre de 2011, i de l'Ajuntament de Formentera del Segura, en la sessió de data 15 de desembre de 2011, amb l'abast, les condicions generals i el contingut establits en l'acord per a la delegació en la Diputació Provincial d'Alacant de les facultats atribuïdes en matèria de recaptació de tributs i preus públics dels municipis de la província, aprovat en la sessió del Ple provincial, de data 21 de desembre de 1989, (BOP núm. 46, de data 24.02.1990, i DOCV núm. 1261, de data 09.03.1990), en les matèries que a continuació s'indiquen:  
  
Recaptació en període voluntari i executiu dels deutes per rebut i liquidacions d'ingrés directe corresponents als tributs i, si escau, preus públics de l'Ajuntament següent:  
Jacarilla  
- Taxa per entrada de vehicles i guals permanents.  
Formentera del Segura  
- Taxa de cementeri.  
La delegació realitzada en favor de la Diputació Provincial pel municipi de Jacarilla entrarà en vigor el dia que es publique en el Butlletí Oficial de la Província i estarà vigent fins al 31 de desembre de 2016, i la realitzada pel municipi de Formentera del Segura entrarà en vigor el dia que es publique en el Butlletí Oficial de la Província i estarà vigent fins al 31 de desembre de 2014; quedaran tàcitament prorrogades, per períodes de cinc anys, si cap de les parts manifesta expressament la seua voluntat en contra i ho comunica a l'altra, amb una antelació no inferior a sis mesos a la seua finalització o a la de qualsevol dels períodes de pròrroga.  
  
Alacant, 6 de febrer de 2012.- La presidenta: Luisa Pastor Lillo. La secretària general: Amparo Koninckx Frasquet.
Diari Oficial de la Generalitat Valenciana


Sumari del DOGV 6784, del 29-05-2012 (2012/5142)

Citació a les persones interessades en el procediment de declaració d'hereus número 518/2011-A.
-----------------------------------------------------------------------------------------------

### Dades del document

Número de DOGV
:   6784

Data del DOGV
:   29-05-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/5142


Organisme emissor
:   Jutjat de Primera Instància Número 6 d'Alacant

Tipus de document
:   Anunci

Citació a les persones interessades en el procediment de declaració d'hereus número 518/2011-A. [2012/5142]  
Declaració d'hereus 000518/2011-A  
En este Jutjat se segueix l'expedient de declaració d'hereus abintestat a instàncies de Rosario Pilar Juste Sánchez, a causa de la mort del seu nebot José Rico Juste, a favor d'aquella, en què s'ha dictat la següent:  
  
Provisió  
Jutge que la dicta: José Antonio Pérez Nevot.  
Lloc: Alacant.  
Data: 26 d'abril de 2012.  
Se n'ha informat; vist l'estat que presenta l'expedient, atés que no s'han aportat els llibres de família de José Rico Vargas i Dolores Juste Sánchez, Venerando Juste Lozano i Rosario Sánchez González, Tomás Rico Gómez i Alicia Vargas Marín, cosa que no permet conéixer amb exactitud si hi va haver descendència d'estos matrimonis i, per tant, parents d'igual grau amb dret a succeir que el de la promotora de l'expedient (art. 954 CC), publiqueu edictes al tauler d'anuncis d'este Jutjat, als dels ajuntaments de Madrid i Alacant, en el Diari Oficial de la Comunitat Valenciana i en el periòdic Información a fi que els qui es consideren amb millor dret que Rosario Pilar Juste Sánchez puguen, pel que fa l'herència de José Rico Juste, comparéixer en este expedient dins del termini de 30 dies. Una vegada verificat, es disposarà.  
Notifiqueu esta resolució a les parts i al Ministeri Fiscal.  
  
Mode d'impugnació: mitjançant un recurs de reposició davant d'este Jutjat; no obstant això, es portarà a terme el que s'ha disposat. El recurs s'ha d'interposar per escrit dins del termini de cinc dies, indicant la infracció comesa al parer del recurrent. Sense estos requisits no s'admetrà el recurs (art. 451 i 452 de la LECn).   
Feu saber a la part que, cas d'interposar un recurs contra esta resolució, haurà de consignar prèviament en el compte de consignacions i dipòsits d'este Jutjat i per a este procediment el dipòsit establit en la llei, sense este requisit no s'admetrà a tràmit el recurs (DA 15a LOPJ, modificada per la Llei Orgànica 1/2009, de 3 de novembre).  
  
Ho ordena i firma el jutge. En done fe».  
I perquè valga de notificació de forma deguda a les persones que es consideren amb millor dret que Rosario Pilar Juste Sánchez, expedisc este edicte.  
  
Alacant, 8 de maig de 2012.- La secretària judicial: Clara Curiel Enrique.
Diari Oficial de la Generalitat Valenciana


Sumari del DOGV 6868, del 24-09-2012 (2012/8666)

Notificació de requeriment de reparació del dany. Expediente número 75/6319 ECD.
--------------------------------------------------------------------------------

### Dades del document

Número de DOGV
:   6868

Data del DOGV
:   24-09-2012

Secció del DOGV
:   V. ANUNCIS - C) ALTRES ASSUMPTES

Número del document
:   2012/8666


Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Notificació de requeriment de reparació del dany. Expediente número 75/3336 DPP. [2012/8666]  
De conformitat amb el que disposen els articles 59.5 i 61 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, s'efectua la notificació per mitjà d'anuncis de l'acte dictat en l'expedient que s'indica a la persona o entitat que a continuació s'assenyala, pel fet que s'ha intentat realitzar la notificació en l'últim domicili conegut, però esta no s'ha pogut efectuar.  
  
Expedient número: 75/4389 XIR.  
Interessat: Jorge Garay Ros.  
Últim domicili conegut: carrer de la Mestra Inés Mir, 19, 1a, 46648, Burjassot, València.  
Assumpte: requeriment de reparació del dany, dictat pel director general de Medi Natural el 28 de juny de 2012.  
L'expedient es troba en la Secció de Coordinació Administrativa de la Direcció General de Medi Natural de la Conselleria d'Infraestructures, Territori i Medi Ambient, carrer de Francesc Cubells, número 7, 46894, València, on podrà comparéixer per a conéixer el contingut íntegre de l'acte, de dilluns a divendres, de 09.00 a 14.00 hores, en el termini de 10 dies hàbils comptadors a partir de l'endemà de publicació d'este anunci en el Diari Oficial de la Comunitat Valenciana.   
S'informa l'interessat del dret que té d'aportar les al·legacions que estime convenients o, si és el cas, d'interposar els recursos especificats en el text de l'acord.  
  
València, 7 de setembre de 2012.- El director general de Medi Natural: Alfredo González Prieto.
Diari Oficial de la Generalitat Valenciana


Sumari del DOGV 6801, del 21-06-2012 (2012/6022)

RESOLUCIÓ de 14 de juny de 2012, de la Universitat Politècnica de València, per la qual es resol el concurs per a la provisió del lloc de treball PF1637, lletrat amb destinació en l'Oficina de la Secretaria General d'aquesta Universitat, convocat per la Resolució de 30 de març de 2012.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6801

Data del DOGV
:   21-06-2012

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2012/6022


Data del document
:   14-06-2012

Organisme emissor
:   Universitat Politècnica de València

Tipus de document
:   Resolució

Anàlisi jurídica

 Descriptors 

:   * funcionari

RESOLUCIÓ de 14 de juny de 2012, de la Universitat Politècnica de València, per la qual es resol el concurs per a la provisió del lloc de treball PF1637, lletrat amb destinació en l'Oficina de la Secretaria General d'aquesta Universitat, convocat per la Resolució de 30 de març de 2012. [2012/6022]  
Havent finalitzat les actuacions de la comissió de valoració per què resol el concurs per a la provisió del lloc de treball PF1637, lletrat amb destinació en l'Oficina de la Secretaria General, convocat per la Resolució d'esta Universitat Politècnica de València de 30 de març de 2012 (DOCV núm. 6752, de 12 d'abril de 2012), i vista la proposta elevada per la comissió sobre designació de la persona que ha superat tal concurs, aquest Rectorat, en virtut de les facultats que li conferix la normativa vigent, resol:  
  
Primer  
Publicar la puntuació definitiva i adjudicar al funcionari que a continuació s'indica el lloc de treball PF1637, lletrat amb destinació en l'Oficina de la Secretaria General, sector d'administració general (A1 26 E044), oferit en el concurs:  
  
  
  
Segon  
La presa de possessió en el seu nou lloc de treball s'efectuarà amb efectes del dia 26 de juny de 2012, i cessarà en el seu actual lloc amb efectes del dia 25 de juny de 2012.  
  
Contra el present acte, que esgota la via administrativa, podrà interposar-se potestativament recurs de reposició davant l'òrgan que l'ha dictat, en el termini d'un mes des de la publicació d'aquest en el Diari Oficial de la Comunitat Valenciana, d'acord amb allò que s'ha previngut en els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o directament recurs contenciós administratiu davant l'òrgan competent, en el termini de dos mesos des de la publicació de la present resolució en el Diari Oficial de la Comunitat Valenciana.  
  
  
València, 15 de juny de 2012.- El rector: Juan Juliá Igual.